AIŠKINAMASIS RAŠTAS
DĖL PAVADINIMŲ GATVĖMS SUTEIKIMO 

2026 m. rugsėjo 3 d.
 Panevėžys

1. Sprendimo projekto tikslai ir uždaviniai

 Vadovaujantis Lietuvos Respublikos vietos savivaldos įstatymo 15 straipsnio 2 dalies 26 punktu, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ (toliau – Aprašas), 6 punktu, ir atsižvelgiant į Pavadinimų gatvėms, pastatams, statiniams ir kitiems objektams suteikimo, keitimo darbo grupės 2026 m. rugpjūčio 26 d. protokolą Nr. PG-3, teikiamas svarstymui sprendimo projektas „Dėl pavadinimų gatvėms suteikimo“. Sprendimo projekto tikslas suteikti suplanuotoms gatvėms pavadinimus Dvaro Sodo g. ir Obelų g. pagal Panevėžio miesto gatvių išdėstymo planus (pridedama).

2. Siūlomos teisinio reguliavimo nuostatos, laukiami rezultatai

„Staniūnų gyv. kvartalo I-os eilės statybos projektas“ detaliojo plano koregavimu, patvirtintu Panevėžio miesto savivaldybės administracijos direktoriaus 2026 m. liepos 22 d. įsakymu Nr. A-418 „Dėl detaliojo plano „Staniūnų gyv. kvartalo I-os eilės statybos projektas“ koregavimo patvirtinimo“, (toliau – Detalusis planas) (pridedama – sprendinių brėžinys) suplanuoti 28 sklypai ir 2 gatvės jiems aptarnauti. Suplanuoti žemės sklypai  yra Panevėžio miesto pietryčiuose, Spaustuvės gatvės gale, prie miesto ribos, netoliese esančio Staniūnų dvaro (pridedama – situacijos schema). Minimiems sklypams reikalinga suteikti adresus, o jie gali būti suteikti po to, kai VĮ Registrų centre adresų registre bus įregistruoti nauji gatvių pavadinimai.
Pavadinimų gatvėms, pastatams, statiniams ir kitiems objektams suteikimo, keitimo darbo grupė (toliau – Darbo grupė) 2026 m. rugpjūčio 20 d. svarstė pavadinimų suplanuotoms gatvėms  suteikimą. Darbo grupės nariai, aptarę sklypų savininko pasiūlytas pavadinimų (Herbo, Tauro, Raitelių, Obelų, Dvaro Sodo) reikšmes, daugiausiai akcentavo suplanuotų sklypų vietoje buvusio Staniūnų dvaro sodo faktus ir pritarė sklypų savininko pasiūlytiems gatvių pavadinimas Dvaro sodo ir Obelų. Ši pavadinimų pora idealiai tinka dviems trumpoms, viena nuo kitos netoliese suplanuotoms gatvėms. Pavadinimai asocijuojasi su dvaro parko augalija bei tradiciniu vaismedžių sodu. Darbo grupės nariai vienbalsiai nutarė siūlyti suteikti suplanuotoms gatvėms  pavadinimus Dvaro Sodo g. ir Obelų g..
Vadovaujantis Aprašo 6 punktu, savivaldybės administracija, parengusi sprendimo projektą, savivaldybės Tarybai teikia: savivaldybės tarybos sprendimo projektą, aiškinamąjį raštą, gatvių išsidėstymo planus (sprendimo 1 priedas ir 2 priedas) ortofotografinio žemėlapio ištraukose, kuriose nurodytos gatvių ašinės linijos (fiksuojant pradžią, pabaigą ir posūkio taškus), esančios valstybinėje LKS – 94 koordinačių sistemoje, ir gatvių pavadinimus.
Sprendimu „Dėl pavadinimų gatvėms suteikimo“ siekiama papildyti ir patikslinti Adresų registro duomenimis. Priimtas Tarybos sprendimas bus teikiamas Valstybės įmonės Registrų centro adresų registrui.

3. Lėšų poreikis ir šaltiniai

Lėšų poreikio nėra.
4. Sprendimui priimti reikalingi pagrindimai, skaičiavimai ar paaiškinimai

Skaičiavimai neatliekami.

5. Kieno iniciatyva parengtas sprendimo projektas

Vadovaujantis Aprašo 6 punktu, sprendimo iniciatorė – savivaldybės administracija.

PRIDEDAMA:
1. Sprendinių brėžinys, 1 lapas;
2. Situacijos schema, 1 lapas;
3. Pavadinimų gatvėms, pastatams, statiniams ir kitiems objektams suteikimo, keitimo darbo grupės 2026 m. rugpjūčio 26 d. protokolo Nr. PG-3 išrašas, 1 lapas.

